Obecné zastupiteľstvo obce Patince na základe ustanovenia § 6 ods. 1 zákona č. 369/1990 Zb. o obecnom zriadení v znení neskorších predpisov a v súlade so zákonom č. 79/2015 Z. z. o odpadoch v znení neskorších predpisov sa uznieslo na tomto všeobecne záväznom nariadení:

**Všeobecne záväzné nariadenie obce Patince č. 2/2020**

**ktorým sa mení a dopĺňa Všeobecne záväzné nariadenie obce č. 4/2016 o nakladaní s komunálnymi odpadmi a s drobnými stavebnými odpadmi na území obce Patince**

**I.**

Všeobecne záväzné nariadenie obce č. 4/2016 o nakladaní s komunálnymi odpadmi a s drobnými stavebnými odpadmi na území obce Patince (ďalej len „VZN č. 4/2016“)sa týmto všeobecne záväzným nariadením (ďalej len „VZN“) mení a dopĺňa takto:

1. **V Časti III. § 6a, ods. 1 sa mení nasledovne:**

„1. Na zber zmesového komunálneho odpadu sú určené zberné návody vo veľkostiach 110 l, 120 l, 240 l alebo 1 100 l. Ak ide o pôvodcov komunálnych odpadov, ktorí sú spoluvlastníkmi nehnuteľností príp. bytový dom, výber veľkosti zbernej nádoby je možný len po dohode všetkých pôvodcov, ak sa títo nedohodnú, obec prostredníctvom tohto VZN stanovuje veľkosť 1100 l zbernej nádoby.“

1. **V Časti III. § 6a, ods. 2 sa mení nasledovne**

„2. Počet zberných nádob na zber zmesového komunálneho odpadu sa určuje nasledovne:

1. Rodinné domy – domácnosti:
* 120 l .... 1 ks (1-2 členovia domácnosti)
* 120 l .... 2 ks alebo 240 l .... 1 ks (3 a viac členov domácnosti)
1. Bytové domy

120 l .... 1 ks (1-3 členovia domácnosti)

120 l .... 2 ks alebo 240 l .... 1 ks (4 alebo viac členov domácnosti)

1. Poplatníci, u ktorých je zavedený množstvový zber podľa ods. 3: poplatník si vyberie počet a veľkosť používaných nádob podľa ods. 1. Odsek 1, druhá veta platí rovnako.“
2. **V Časti III. § 6a sa za ods. 2 vkladá nový ods. 3, ktorý znie nasledovne**

„3. Na území obce sa zavádza množstvový zber nasledovne:

* 1. množstvový zber sa zavádza len na území rekreačno-kúpeľnej časti obce, a to v rámci intravilánu obce, a zároveň
	2. množstvový zber sa zavádza len pre poplatníkov obývajúcich alebo užívajúcich všetky druhy nehnuteľností podľa § 77 ods. 2 písm. a) Zákona s výnimkou nehnuteľností, v ktorých má poplatník ohlásený trvalý pobyt,
	3. množstvový zber drobného stavebného odpadu je upravený v Časti III. § 15.
1. **V Časti III. § 6a sa pôvodné ods. 3 – 5 zodpovedajúcim spôsobom prečíslujú. Rovnako sa prečíslujú všetky odkazy na tieto odseky v celom texte VZN č. 4/2016.**

**II.**

Ostatné časti VZN č. 4/2016 zostávajú nezmenené.

**III.**

1. Na tomto VZN sa uznieslo Obecné zastupiteľstvo v Patinciach dňa 16.12.2020.
2. Návrh VZN bol zverejnený pred rokovaním obecného zastupiteľstva v súlade s § 6 ods.3 zákona č.369/1990 Zb. o obecnom zriadení v znení neskorších predpisov.
3. VZN nadobúda účinnosť 1. januára 2021.

...............................................................

*Mgr. Rozália Tóthová*

*starostka obce*